     PATVIRTINTA : 
 UAB Šilutės šilumos tinklai
Nereikalingo arba netinkamo (negalimo)
naudoti materialiojo turto pardavimo 
Komisijos posėdyje 2026 m. rugsėjo  d. 28
Protokolu Nr. 48

PARDUODAMO NEKILNOJAMOJO TURTO VIEŠO AUKCIONO SĄLYGOS

Turto aprašymas: Pastatas – Mechaninės dirbtuvės (unikalusis Nr. 4400-4101-5550) (toliau – pastatas), bendras plotas – 524,67 kv. m, pagrindinis plotas – 524,67 kv. m, 1 aukšto plytų mūro, pamatai – betono, stogas – šlaitinis, stogo danga – beasbestis cementas, perdengimai – gelžbetonis. Statybos metai – 1966 m. Adresas: Šilutės r. sav., Juknaičių sen., Klugonų k., Užlieknių g. 12.
Pradinė pardavimo kaina – 50 000 Eur.
Kainos didinimo intervalas – 500 Eur.
Aukciono dalyvio registravimo mokesčio dydis – 100 Eur
Aukciono dalyvio garantinio įnašo dydis – 5 000 Eur
Turto apžiūra: 2026 m. spalio 5 - 8 d. Į turto apžiūrą būtina registruotis tel. 0441 62 145 iki 2026 m.  spalio 7 d. 14:00:00 val.
Registravimo dalyvauti aukcione laikas:
Pradžia: 2026 m. spalio 12 d. 00:00:00 val.
Pabaiga: 2026 m. spalio 14 d. 23:59:59 val.
Asmuo, ketinantis dalyvauti elektroniniame aukcione, privalo užsiregistruoti į konkretų aukcioną interneto svetainėje https://www.eaukcionai.lt.
Registracija leidžiama tik nurodytu registracijos laikotarpio metu prie sistemos prisijungusiam naudotojui. Asmuo, pradėdamas registraciją į konkretų elektroninį aukcioną, turi būti sumokėjęs dalyvio registravimo mokestį ir garantinį įnašą. 
Sąskaitos registravimo mokesčiui ir garantiniam įnašui sumokėti rekvizitai:
Gavėjas: UAB Šilutės šilumos tinklai (Įm. k. 177217875)
Banko sąskaitos Nr.: LT51 7300 0100 0258 3218
Bankas: AB „Swedbank“, 73000.

REIKALAUJAMI DOKUMENTAI REGISTRACIJAI
Elektroniniame aukcione ketinantys dalyvauti juridiniai asmenys, taip pat juridinio asmens statuso neturintys subjektai, jų filialai ar atstovybės, registruodamiesi į aukcioną, pateikia šių dokumentų skaitmenines kopijas:
1. Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos teisės aktus toks subjektas privalo jį turėti, kopiją;
2. įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, kopiją;
3. atstovo įgaliojimų patvirtinimo dokumentų kopijas;
4. jeigu aukcione ketina dalyvauti keli asmenys (asmenų grupė), sandorio dėl ketinimo įsigyti bendrosios nuosavybės teise arba jungtinės veiklos sutarties kopijas;
5. kitų aukciono skelbime nurodytų dokumentų kopijas.

Elektroniniame aukcione ketinantys dalyvauti fiziniai asmenys, registruodamiesi į aukcioną, turi pateikti šių dokumentų skaitmenines kopijas:
1. atstovo įgaliojimų patvirtinimo dokumento, teisės aktų nustatyta tvarka išduoto įgaliojimo kopiją (jei atstovaujama);
2. sandorio dėl ketinimo įsigyti bendrosios nuosavybės teise arba jungtinės veiklos sutarties kopiją (jei ketina dalyvauti keli asmenys (asmenų grupė)).
Aukcioną laimėjęs dalyvis turės pateikti šių dokumentų originalus arba teisės aktų nustatyta tvarka patvirtintas kopijas.

AUKCIONO VYKDYMAS IR SĄLYGOS

Elektroninis aukcionas prasideda: 2026 m. spalio 20 d. 9:00:00 val.
Elektroninis aukcionas baigiasi: 2026 m. spalio 21 d. 13:59:59 val.

Aukciono vykdymo būdas – elektroninis aukcionas, vykdomas vadovaujantis Aukcionų organizavimo ir vykdymo informacinių technologijų priemonėmis tvarkos aprašu Nr. TA-21-01, patvirtintu UAB Šilutės šilumos tinklų direktoriaus 2021-01-18 įsakymu Nr. 1V-(1.6)-10. 

Informacija apie parduodamo turto būklę: nekilnojamasis turtas parduodamas esamos būklės. Pastatas senos statybos, jo būklė atitinka pastato eksploatavimo laiką. Inžinerinė įranga – minimali (elektros). Aukciono dalyvis, nedalyvavęs nekilnojamojo turto apžiūroje, prisiima dėl to galinčią kilti riziką ir atsakomybę.
Papildoma informacija apie turtą sudarančius elementus: pastatas yra valstybiniame 0,1803 ha ploto žemės sklype, kadastro Nr. 8820/0012:278, unikalus Nr. 4400-4408-7058, esančiame Šilutės r. sav., Juknaičių sen., Klugonų k., Užlieknių g. 12. Žemės sklypas nėra parduodamas kartu su nekilnojamuoju turtu. Pastato įgijėjui teisė naudotis žemės sklypu suteikiama Lietuvos Respublikos teisės aktų nustatyta tvarka. Žemės sklypo nuomos santykių su naujuoju pastato savininku klausimas sprendžiamas Lietuvos Respublikos teisės aktų nustatyta tvarka.





 ATSISKAITYMO TVARKA IR SUTARTIES SUDARYMAS


1. Nekilnojamojo turto pirkimo-pardavimo sutartis turi būti sudaryta per 30 dienų nuo pardavimo aukcione vykdymo dienos.
2. Visa nekilnojamojo turto kaina sumokama ne vėliau kaip per 10 dienų nuo pirkimo-pardavimo sutarties pasirašymo dienos į pardavėjo banko sąskaitą. Išlaidas, susijusias su turto perleidimu, sumoka pirkėjas.
3. Aukciono dalyvio registravimo mokestis negrąžinamas ir neįskaitomas į nekilnojamojo turto pardavimo kainą. Garantinis įnašas aukciono nelaimėjusiam dalyviui grąžinamas per 5 darbo dienas.
4. Jeigu per 30 dienų nuo turto pardavimo aukcione dienos pirkimo–pardavimo sutartis nesudaroma dėl aukciono laimėtojo kaltės, laikoma, kad aukciono laimėtojas atsisakė sudaryti sutartį. Tokiu atveju aukciono laimėtojui negrąžinamas garantinis įnašas. Be to, aukciono laimėtojas privalo atlyginti naujo aukciono organizavimo ir surengimo išlaidas ir sumokėti kainų skirtumą, jeigu naujame aukcione turtas parduotas už mažesnę kainą negu ta, kurią jis pasiūlė ankstesniame aukcione, Lietuvos Respublikos civilinio kodekso 6.422 straipsnio 2 dalyje nustatyta tvarka.
5. Pirkimo-pardavimo sutartis nesudaroma su aukcioną laimėjusiu asmeniu, kuris pagal Lietuvos Respublikos ribojamų priemonių dėl karinės agresijos prieš Ukrainą nustatymo įstatymą (su pakeitimais) ar Lietuvos Respublikos Konstitucijos 47 straipsnio 3 dalies įgyvendinimo konstitucinį įstatymą neturi teisės įgyti nuosavybės teise nekilnojamąjį turtą, esantį Lietuvos Respublikos teritorijoje.



KONTAKTAI TEISINEI IR BENDRAI INFORMACIJAI

Dėl informacijos apie aukcioną kreiptis:
Viešųjų pirkimų specialistė Sigita Žilienė
Tel. Nr. 0441 62 145
El. paštas: pirkimai@silutesst.lt

Dėl informacijos apie pirkimo-pardavimo sutarties projektą kreiptis:
Teisininkas Egidijus Ripinskis
Tel. Nr. 0441 62 145
El. paštas: juristas@silutesst.lt

